Shalom! Tere õhtust! Olen Ma'ayan Hessen.
Eetris on TV7 lisraeli Uudised Jeruusalemmast.
Põhiteemad -
Iisraeli peaminister hoiatab Iraani aktiivse tegevuse eest
terroritegevuse tihendamises iisraellaste vastu
Juudas, Samaarias ja Jordani orus.
Süüria süüdistab Iisraeli rünnakutes armeetaristu pihta Damaskuse kandis.
Iraan kiitleb, et on saavutanud edumaa
USA, Iisraeli ja nende liidu ees Lähis-Ida regioonis.
Iisraeli julgeolekuaparaat tõhustab jõupingutusi
terrorielementide vastu Läänekaldal, Juuda, Samaarias ja Jordani orus,
Jeruusalemm aga hoiatas otseselt Iraani, mille kohaselt selle toetus
iisraellaste-vastasele terrorismile läheb kalliks maksma.
Iisraeli peaminister Benjamin Netanyahu
ja kaitseminister Yoav Gallant külastasid terrorirünnaku paika
Hebroni mäe lähistel, kus hukkus kolme lapse ema,
ja lubasid, et Iisraeli tsiviilelanike kahjustamise eest vastutajad
peavad selle eest maksma.
Esmalt avaldan kaastunnet Batsheva perekonnale,
maksku Jumal kätte selle pühendunud kolme lapse ema eest,
kes tapeti nii julmalt Hebroni lähedal.
Soovin ka head paranemist haavata saanud mehele;
palvetame kõik tema eest.
Asume keset terrori pealetungi, mida julgustavad, juhivad
ja rahastavad Iraan ja tema käsilased.
Töötame ööpäevaringselt, kõik komandörid ja kõik sõdurid,
et võtta kinni mõrvarid ja need, kes üritavad Iisraeli kodanikke mõrvata.
Tänaseni oleme tabanud kõik ja tabame ka need. Tuleb mõista,
et oluline osa sellest terrorilainest toimub välisriikide juhendamise tõttu.
Kasutame vahendeid ja lisame neid juurde,
nii ründavaid kui ka kaitsvaid,
et õiendada arved mõrtsukate ja nende läkitajatega,
nii lähedal kui kaugel.
Tahan anda täieliku toetuse komandöridele ja sõduritele,
kes töötavad päeval-ööl, et kaitsta asunikke ja meid kõiki,
ja me kõik peame neid toetama.
Tähtis on mõista olulisi muutusi, mis toimuvad kohapeal
seoses Iraani rahastuse ja relvade levitamisega Iraani juhiste alusel.
Iraan taotleb kõiki vahendeid, et kahjustada Iisraeli kodanikke.
Jõuame terroristideni ja laseme käiku täiendavad meetmed
Iisraeli kodanike ohutuse tagamiseks,
nõudes samas, et kahju sooritajad selle eest maksaksid.
Seoses surmavate terrorirünnakute tihenemisega
tegid Iisraeli Kaitsejõud (IDF) ja Piiripolitsei eriüksused
koos Julgeolekuagentuuriga ISA öösel põhjalikke terrorismivastaseid reide
Juudas ja Samaarias, mille käigus vahistati kokku 32 kahtlustatavat.
Kaks vahistatut võtsid IDF-i esinduse teatel omaks
eilse tulistamisrünnaku, kus hukkus üks iisraellanna
ja üks Iisraeli mees sai tõsiselt viga.
Kaks kahtlustatavat terroristi,
kes osutusid sugulasteks ja Hebroni elanikeks,
juhatasid Iisraeli väed relva juurde, mida nad rünnakus kasutasid.
Terroristid viidi ISAsse täiendavale ülekuulamisele.
Alates terrorirünnaku hetkest saabusid kõik brigaadi ja julgeolekujõud
kiiresti kohale. Hebronile ja selle naaberküladele kehtestati blokaad,
kui käivitasime terroristide tagaotsimise. See kestis kogu öö,
kuni meil õnnestus terroristid tabada ja leida relv,
millega nad rünnaku sooritasid.
Iisraeli kaitseminister analüüsis kaitseministeeriumis Tel Avivis
põhjalikult julgeolekuolukorda koos kaitseaparaadi ladvikuga,
kelle seas olid IDF peastaabiülem kindralleitnant Herzi Halevi,
ISA juht Ronen Bar,
IDF-i Luuredirektoraadi ülem kindralmajor Aharon Haliva
ja IDF-i Strateegiadirektoraadi ülem kindralmajor Tal Kelman,
kes vastutab Iraani teema eest.
Kohtumisel keskenduti mitmetele vahetutele julgeolekuväljakutsetele
seoses iisraellaste vastu suunatud terroritegude tihenemisega,
eriti Juudas ja Samaarias.
Tasub märkida, et samal ajal, kui Jeruusalemm kaalub edasisi samme,
esines Teheranis Iraani Revolutsioonikaardi IRGC
Qudsi vägede ülem brigaadikindral Esmail Qaani
IRGC tippkomandöride ees, kus ta kuulutas kiitlevalt,
et Iraanil on õnnestunud saavutada edumaa Iisraeli ees kogu regioonis.
Hiljuti Liibanonis, Süürias ja Iraagis käinud Qaani
kiitis Teherani palestiinlastest käsilasi, toonitades, et viimasel ajal
on "vastupanuväed korraldanud sionistliku režiimi vastu Läänekaldal
iga päev 15-30 rünnakut." Lisaks vihjas ta Iraani rollile
vaenutegevuse eskaleerimises Iisraeli vastu.
Kindral Qaani märkused kordasid tema juhi,
IRGC ülema Hossein Salami öeldut,
kes keskendus laiemalt Iraani strateegilistele sihtidele,
sh USA eemaldamisele Lähis-Ida piirkonnast.
Salami väitis, et IRGC-l õnnestus saavutada edumaa
USA, Iisraeli ja nende regionaalsete liitlaste ees
enne näilist strateegilist ummikut Washingtonis.
Öösel ilmusid Damaskuse taevasse raketid,
mis tabasid valitud sihtmärke Süüria pealinna läheduses.
Assadi režiimi väitel oli tegu. järjekordse Iisraeli pommirünnakuga.
Öine rünnak tabas väidetavalt kahte sõjalist objekti,
esimest Damaskuse lennujaama lähedal
ja teist Damaskusest lõunas asuvas al-Kiswahi linnaosas.
Materiaalse kahju detaile ei mainitud,
kuid Süüria raportite teatel sai vähemalt üks süürlane vigastada.
Erinevalt Süüria väidetest Iisraeli rünnaku kohta
ei kinnitanud ega eitanud IDF-i pressiesindus oma vastutust,
kui neilt kommentaari palusime.
Teheranis rõhutas Iraani välisministeeriumi pressiesindaja
Nasser Kanaani, et hiljuti sõlmitud USA-Iraani vangidevahetuslepe
edeneb plaanipäraselt.
Viis USA ja Iraani kodanikku,
keda ajatolla režiim Iraanis ebaõiglaselt vangis hoiab,
vabastatakse mitme vangistatud Iraani agendi
ja ca kuue miljardi USD väärtuses külmutatud Iraani varade vastu.
Kanaani sõnul on vahetuslepingu lõpuleviimist
oodata järgmise kahe kuu jooksul.
Maksimaalne aeg,
mis selleks hinnanguliselt kulub,
on umbes kaks kuud.
Senise teabe põhjal kokkulepete edenemise kohta
läheb see hästi ja loodame,
et kokkulepe viiakse täielikult ellu
ettenähtud aja jooksul. Lisaks loodame,
et kaalutakse ka vajalikku alust usalduse loomiseks
edu saavutamiseks teistes valdkondades.
Tasub teada, et kuigi paljud ametnikud on tunnistanud,
et USA ja Iraani vahel on sõlmitud kirjutamata kokkulepe
islamivabariigi tuumarikastamise piiramise kohta kuni 60%ni,
vastutasuks sanktsioonide piiratud leevendamise eest,
siis eelmise nädala välisministeeriumi pressibriifingul
USA riikliku julgeolekunõukogu strateegilise side koordinaator
kontradmiral John Kirby teateid leppe kohta ei kinnitanud ega eitanud.
Püüame Ameerika kodanikke koju tuua. See ongi siht.
Kas eitate, et Iraaniga pole teineteisemõistmist...
No kui küsite mõistmise kohta, siis loodetavasti Teheran mõistab,
et on vastuvõetamatu saata droone,
et Venemaa saaks rohkem ukrainlasi tappa. On vastuvõetamatu,
et nad toetavad terrorivõrgustikke kogu piirkonnas.
On vastuvõetamatu, et nad jätkavad laevade ründamist
Pärsia lahe piirkonnas.
Seepärast suurendab USA praegu oma sõjalist kohalolekut.
Seega ei saa ma öelda, mida Teherani režiim mõistab.
Võin öelda ainult seda, mida oleme öelnud
ja mida jätkuvalt rõhutame seoses Iraani destabiliseeriva tegevusega.
Kuigi Kirby keeldus kokkulepet tunnistamast, ütles ta,
et USA tervitab igasugust muutust Iraani tuumaenergiaalases tegevuses.
Kui Iraan on astunud samme rikastamise piiramiseks
või aeglustamiseks - ma ei saa seda kinnitada, kuid kui see on juhtunud,
on see hea ja me tervitaksime seda. Kuid see ei tähenda,
et pühiksime käed kõigest ülejäänud destabiliseerivast tegevusest ja ohust,
mida Iraan regioonis ja mujal kujutab.
Aitäh, et vaatasite TV7 Iisraeli Uudiseid!
TV7 Iisrael on annetuspõhine teenistus.
Kui meie saated teid õnnistavad, ja soovite aidata neid eetris hoida,
kaaluge annetuse tegemist.
Seda saab teha meie kodulehel www.tv7israel.com
Julgustan ka palvetama rahu Jeruusalemmale.
Olen Ma'ayan Hessen. Õnnistatud õhtut! Homseni!
Tõlge: Monika Jaaguri